नोएडा में BJP नेता से बदमाशों ने छिना मोबाइल फोन
नोएडा थाना सेक्टर 39 क्षेत्र के अगाहपुर गांव के पास एक स्थानीय भाजपा नेता से शनिवार सुबह बदमाशों ने मोबाइल फोन छीन लिया...
नोएडा: नोएडा थाना सेक्टर 39 क्षेत्र के अगाहपुर गांव के पास एक स्थानीय भाजपा नेता से शनिवार सुबह बदमाशों ने मोबाइल फोन छीन लिया। पुलिस प्रवक्ता ने बताया कि अगाहपुर गांव में रहने वाले देव चौधरी ने थाना सेक्टर 39 में रिपोर्ट दर्ज कराई कि वह सुबह अपने कुत्ते को घुमाने के लिए घर से बाहर निकले थे, तभी अगाहपुर गांव के सामने शनि मंदिर के पास मोटरसाइकिल सवार बदमाशों ने उनका मोबाइल फोन छीन लिया।उन्होंने बताया कि घटना की रिपोर्ट ऑनलाइन दर्ज कराई गई है और थाना सेक्टर 39 पुलिस मामले की जांच कर रही है। उन्होंने बताया कि सेक्टर 18 स्थित डीएलएफ मॉल के पास बदमाशों ने एक महिला की सोने की चेन लूट ली।घटना की रिपोर्ट दर्ज कर पुलिस मामले की जांच कर रही है।